
๏ แสงแห่งวันที่ห้าธันวามาส
ดูประหลาดแปลกตากว่าวันไหน
เกล็ดระยับประดับโฉมโพยมประไพ
แห่งฟ้าใหม่วันที่ห้าธันวาคม

๏ วันที่รับรู้กันว่าวันพ่อ
ไทยต่างก่อประเพณีที่เหมาะสม
กิจกรรมดำริตามนิยม
น้อมประณมสู่พ่อต่อกันมา

๏ ทั้งพ่อตนและพ่อพระภูเบศวร์
พ่อแห่งไทยประเทศวิเศษหล้า
แม้วันนี้สิ้นแล้วแก้วราชา
ลูกหลานไทยยังถือว่าวันบิดร

๏ ยังรำลึกถึงพระคุณไร้สูญสิ้น
ทั้งคุณพ่อคุณแผ่นดินกลิ่นคำสอน
คุณแห่งพ่อทั้งสองผ่องบวร
สถิตก้อนกายทั่วเป็นตัวเรา

๏ แสงแห่งวันที่ห้าธันวานี้
ดูแปลกดีอาจแค่แผ่ลมเหงา
เพียงแค่แสงแต่งหนุนอรุณเยาว์
หรือล้านเรื่องรอยเก่าห้าธันวา ๚ะ๛

